TC: Kas teil on mõni mälestus Nakayama senseist, mis pole veel laiemalt  tuntud?  KA: (Naerdes) Nakayama senseid paluti osaleda James Bond 007 filmi tegemisel. Kuna ta oli juba varasemate kokkulepete tõttu hõivatud, ei saanud ta osaleda ning ta küsis, kas ma ei võiks teda asendada. Loomulikult olin ma vaimustatud ning tegin seda. Mulle maksti 3500 USD kahe nädala töö eest. See oli 60'ndate keskpaik ning keskmine karate treener teenis keskeltläbi 100 USD kuus. Ma sain tasu, millist ei saanud ka parimad Jaapani samurai näitlejad ning see oli üks minu elu parimaid elamusi. Kõik  tänu Nakayama senseile.